**„JUSTINO ČINČIKO STALIAUS DIRBTUVIŲ VEIKLOS ĮKŪRIMAS“**

Projekto Nr. ŠVEN-LEADER-6A-D-7-4-2018

|  |  |
| --- | --- |
| **Projekto vykdytojo pavadinimas** | Justinas Činčikas |
| **VPS prioritetas** | VPS prioritetas „Vietos gyventojų gyvenimo kokybės gerinimas, skatinant ekonominę plėtrą, verslo ir darbo vietų kūrimą“ |
| **VPS priemonė ir veiklos sritis** | VPS priemonė „Ūkio ir verslo plėtra“ (LEADER-19.2-6),veiklos sritis „Parama ne žemės ūkio verslui kaimo vietovėse pradėti“ (LEADER-19.2-6.2) |
| **Vietos projekto įgyvendinimo laikotarpis** | Nuo 2019 m. liepos 2 d. iki 2020 m. gegužės 30 d.  |
| **Bendra vietos projekto vertė, Eur**  | 45 210,52 Eur su PVM |
| **Paramos suma, Eur** | 26 270,00 Eur be PVM iš Europos žemės ūkio fondo kaimo plėtrai ir Lietuvos valstybės biudžeto lėšų |
| **Paramos lyginamoji dalis, proc.** | 70 proc. |

Projekto tikslas - įkurti statybinių dailidžių ir stalių dirbinių gamybos veiklą (ne žemės ūkio) kaimo vietovėje.

Planuojama projekto veikla - įkurti statybinių dailidžių ir stalių dirbinių gamybos veiklą kaimo vietovėje, prisidedant prie verslumo ir užimtumo kaime skatinimo, skurdo rizikos kaimo vietovėse mažinimo. Kad tai padaryti, projekto įgyvendinimo metu planuojama atlikti pastato-karvidės-veršidės, kurio unikalus Nr. 4400-2290-7048 esančio Kurpių k., Švenčionių r. sav., priklausančio pareiškėjui nuosavybės teise, kapitalinį remontą, keičiant paskirtį iš kitos (fermų) į sandėliavimo.

Kapitalinis remontas bus atliekamas ūkio būdu, todėl paramos prašoma tik statybinėms medžiagoms (stogo ir sienų danga, kraigas, vėjaskardė, varžtai skardai, plėvelė difuzinė, plokštės OSB, metalo juosta, akmens vata, laidai, plėvelė garo izoliacinė, lauko durys, srieginiai strypai, medsraigčiai, veržlės, poveržlės, vinys, montavimo kampai). Po kapitalinio remonto bus įrengtos staliaus dirbtuvių patalpos ir sandėliavimo patalpos (sandėliai medienai, sandėlis stalių gaminiams), skirtos žaliavoms ir pagamintiems gaminiams sandėliuoti. Visiems šiems darbams atlikti parengtas statybos techninis projektas, gautas statybos leidimas.

Iš paramos lėšų planuojama įsigyti įrangą, reikalingą numatytai veiklai vykdyti - cilindrines šlifavimo stakles, profiliavimo frezą su keičiamais peiliais, skydų klijavimo presą, reismusavimo stakles, pastūmos mechanizmą, obliavimo stakles, juostines pjovimo stakles, gręžimo-kaltavimo stakles, frezavimo stakles, formatinio pjovimo stakles, drožlių nusiurbimo įrenginius, kieto kuro katilą.

Gavus paramą ir įkūrus verslą bus sukurta darbo vieta sau (įregistruota individuali veikla pagal pažymą), atliktas pastato kapitalinis remontas, įsigyta numatyta įranga, įgyvendintas verslo planas.